paragraph_text: Dragutin Gradečak (novinar, uobičajeno s potpisom Drago Gradečak), rođen 15.05.1956. u Mihovljanu, u Hrvatskom zagorju. Osnivač i dugogodišnji glavni urednik i direktor Radija Kaj, prvog privatnog radija u Hrvatskoj i prvog radija u Hrvatskoj s regionalnom koncesijom (utemeljenog 3.05.1990). Osnivač i glavni urednik Zagorskog tjednika (od 1992. do 1995). U razdoblju od 1975. godine, s temama iz Hrvatskog zagorja, na tisuće novinarskih tekstova, fotografija i televizijskih priloga u tiskanim medijima, od Naše komune (Zlatar Bistrica), preko Krapinskog vjesnika i Zagorskog tjednika, Sportskih novosti do Vjesnika i Večernjeg lista, radijski prilozi u medijima Radio Krapina, Radio Zabok, Radio Kaj, Prvi i Drugi program Radio Zagreba i Televizije Zagreb (sada HRT), tjedniku Vikend, do zagrebačkog uredništva TANJUG (sada Hina). Posebna sklonost medijskoj podršci manifestacijama Tjedan Kajkavske kulture, Branje grojzdja, Dani kajkavske riječi, Zahvala jeseni u Klanjcu i Tjedan kulture, zabava i sporta.